Diari Oficial de la Generalitat Valenciana


Sumari del DOGV 3200, del 10-03-1998 (1998/1349)

Informació pública de l’alternativa tècnica de Programa d’Actuació Integrada de la Unitat d’Execució R-1 del Pla General d’Alcácer.
-----------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1349


Organisme emissor
:   Edivama, SA

Tipus de document
:   Anunci

Informació pública de l'alternativa tècnica de Programa d'Actuació Integrada de la Unitat d'Execució R-1 del Pla General d'Alcácer. [1998/M1349]
  
La mercantil Edivama SA ha formulat una alternativa tècnica de Programa d'Actuació Integrada de la Unitat d'Execució R.1 del Pla General d'Alcácer (València), a l'empara del que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; la dita alternativa ha sigut confirmada per l'agrupació d'interés urbanístic de l'esmentada unitat.
  
De conformitat amb el que disposa l'article 48 de l'esmentada llei se sotmet a informació pública la mencionada documentació, junt amb els estatuts i acords socials de l'agrupació d'interés urbanístic, i es fa constar:
  
1. L'objecte de l'actuació integrada que es pretén realitzar el constitueix l'execució de les obres d'urbanització i el desenvolupament urbanístic dels terrenys compresos en l'àmbit de la Unitat d'Execució R-1 del Pla General d'Alcácer (València), que recauen als carrers de Colom i del Trinquet de la mencionada població.
  
2. La notaria en què està protocol·litzada la documentació és la del senyor Luis Pichó Romaní, situada a Picassent, carrer del Calvari número 38, porta primera.
  
Així mateix, s'ha dipositat un exemplar de la dita documentació davant l'Ajuntament d'Alcácer.
  
3. En aplicació del que disposa l'article 48.1.C, en relació amb l'article 46.3, ambdós de l'esmentada Llei 6/1994, se sotmet a informació pública, l'alternativa tècnica de programa junt amb els estatuts i acords socials de l'agrupació d'interés urbanístic per termini de 20 dies, a comptar des de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona podrà comparéixer en l'expressada notaria en dia hàbil, entre les 10.00 i 13.00 hores, per a obtindre còpia de l'acta de protocol·lització de l'alternativa tècnica o sol·licitar que aquesta li siga exhibida.
  
Així mateix, es podrà consultar la dita documentació i l'expedient administratiu en l'Ajuntament d'Alcácer, els dies hàbils, de 10.00 a 14.00 hores.
  
En el termini de 20 dies d'informació pública podran presentar-se davant l'Ajuntament d'Alcácer tant al·legacions com alternatives tècniques que pretenguen competir amb l'exposada al públic.
  
4. En els cinc dies següents a la finalització de l'anterior termini d'informació pública, podran presentar-se proposicions juridicoeconòmiques per a executar qualsevol de les alternatives que s'hagen formulat. Les dites proposicions es presentaran en plica tancada davant l'Ajuntament d'Alcácer.
  
5. Finalitzat aquest segon termini, en la següent data hàbil tindrà lloc l'acte d'obertura de pliques en l'Ajuntament d'Alcácer.